Årets Naturmøde kunne lørdag takke af efter tre dage med solskin og mennesker i stride strømme. Helt præcis var der op mod 35.000 tusinde besøgende, og det er flere, end man først havde forventet. - Naturmødet er kommet for at blive. Det har vokset sig fast i Hirtshals, og det er vi glade for, siger formand  og borgmester i Hjørring Kommune Søren Smalbro (V). Unge i fokus og flere aktiviteter Udover de 35.000 besøgende har dette års Naturmøde budt på mere end 80 stande, politiske debatter og meget andet. - Vi havde høje forventninger, og de er i den grad blevet indfriet. På aktørsiden har organisationer og foreninger både til lands og til vands budt ind med et væld af spændende aktiviteter om natur og biodiversitet, og vi kan se at publikum kvitterer. Naturmødet er for alle - ligesom naturen, siger Søren Smalbro. I år har de unge for alvor taget Naturmødet til sig - både som aktører på Naturmødets scener og stande og som publikum. Blandt andet den 22-årige NaturTikTokker Emil Poulsen , der vandt prisen som Danmarks Bedste Naturformidler 2023. Næste års Naturmøde finder sted 23.-25. maj 2024.
Næste års Naturmøde finder sted 23.-25. maj 2024.